 Gani_Odutokun  Dem born Odutokun for Nsawan, Ghana bot na Naijá pipul bi im papa an mama. E paret bi Yoruba pipul wey bí sey na fom Offa, Kwara stet dey tek kom an na kooko bizness dem dey du. Na for Ashanti im tek du im smol pikin bot im papa leta kom bak Naijá wen kooko no tu dey go wel like bifor. Afta him finish him sekodiri skul Odutokun wok as mesenja for Naijá brewery. Wen e frend see am sey e gud for art, dey advais am to go skul more an Odutokun chuz Ahmadu Bello University for Zaria an dem pik am. Odutokun finish for di skul wit Bachelor an Masters digree in fine art in 1975 an 1979. E Kon go join fine art dept for A.B.U as a graduate assistant. 